system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Partidul Civic Maghiar?
assistant
Partidul Civic Maghiar (în ) a fost un partid politic de dreapta din România. Președintele partidului a fost János Mezei. În programul formațiunii este înscrisă autonomia Ținutului Secuiesc, precum și obținerea de drepturi mai generoase pentru minorități. PCM a fost înregistrat oficial în ianuarie 2008.

Partidul a fost înființat de organizația Uniunea Civică Maghiară (UCM), înființată la rândul ei în anul 2001. Acesta se prezintă drept o alternativă față de Uniunea Democrată Maghiară din România.

Alegeri

Alegerile din 2004 
La alegerile locale din 2004 majoritatea candidaților simpatizanți ai UCM au participat ca independenți ori pe liste comune cu Acțiunea Populară (AP). Cel mai bun rezultat a fost obținut în Harghita, unde 3 membri ai UCM au obținut mandate de consilieri județeni, iar Jenõ Szász a fost reales primar al municipiului Odorheiu Secuiesc cu 51,5% din voturi.

La alegerile parlamentare UCM a participat pe liste comune cu Acțiunea Populară.

Alegerile din 2008 
În anul 2008, după înregistrarea ca partid, PCM a participat la alegerile locale cu mai puțin succes (15 % la nivelul minorității maghiare din Transilvania și 37 % la nivelul Ținutului Secuiesc). Jenõ Szász a pierdut președinția Consiliului Județean Harghita în fața candidatului UDMR, Borboly Csaba. La alegerile parlamentare din același an, PCM n-a participat ca partid de sine stătător, dar a avut câțiva candidați independenți în județele Harghita, Covasna și Mureș.

Referințe

Legături externe 
 Separatistii maghiari fac schimb de idei la Tusnad, 23 iulie 2003, Silviu ACHIM, Adevărul

Partide politice din România
Organizații ale maghiarilor din România
Fondări în 2008